Dis waar dat ons nie moet lui wees nie. Spreuke 6:6 maan ons “Gaan na die mier, luiaard, kyk na sy weë en word wys!” Maar ons moet onsself ook nie besig hou met onbenullighede nie. Te veel Facebook ens is nie goeie tydbesteeding nie. FOMO is ‘n nuwe afkorting wat gereeld gebruik word. Dit staan vir Fear Of Missing Out. In Afrikaans vertaal, beteken dit ons vrees dat ons gaan uitmis op iets. FOMO maak dat ons aan alles wil deelneem en so veel as moontlik in ons dag wil inprop. Ons drink red bull en play en allerhande baroccas en energiedrankies sodat ons nog so bietjie energie uit ons moë lywe kan uitdruk, later lyk ons soos rosyntjies. Met ons oorverdowende televisies, tablets en fone en musiek, hoor ons nie meer vir God nie. Hy praat in ‘n stil stemmetjie (1 Konings 19:12 “Na die aardbewing was daar 'n vuur. Maar in die vuur was die Here nie. En na die vuur was daar 'n fluistering in die windstilte.”). Ek dink sommiges van ons het die bybelversie oor die mier te letterlik opgevat en in plaas van om soos miere slim en vooruit te dink en hard te werk het ons ook soos hulle haastig begin rondskarrel! Dan raak ons lewens ‘n gejaag na wind soos die Prediker ons in prediker 1 en 2 teen waarsku. Ons skedules is oorvol en ons lewens soms oorbelas. Ons moet balans kry, mooi dink oor watter dinge in ons skedules hoort en wat is oortollig.
Tweede ding om te oorweeg: Te veel oordenking en oorhaastigheid
Ledigheid – of niks doen, lei tot kattekwaad. Dit lei soms tot te veel “dink”. Gedagtes is soos ‘n peuter, moenie vir te lank alleen gelaat word nie. Dan dink mens allerhande nonsies uit. Psigiaters is dit eens dat te veel oordink kan lei tot depressie, volgens Dr Rademeyer, ‘n bekende psigiater, skryf op sy blog, is dit ‘n groeiende epidemie van ons tyd.
Bekende aktrise Lindi Strydom skryf op haar “facebook fanpage” 10 Junie 2015 –“ Hulle sê “ledigheid is die duiwel se oorkussing” – niksdoen lei tot kwaad... Maar dan is oorhaastigheid en gejaagdheid minstens sy duvet! Sonde word selde in rustige oorweging gepleeg...”
Ek stem saam met Lindi – oorhaastige besluite en te veel oordenking (veral oor verkeerde dinge) maak dat ons onsself bekommer oor dinge wat ons nie oor beheer het nie.
Kan negatiewe gevolge he. Ons moet eerder aan die mooi dinge dink –
Sy sê ook dat ons ongeduldig is en nie meer wil wag op die Here nie. Ek haal aan
“Wag is die stukkie in die middel van ons verWAGting en afWAGting.”
Derde oorweging: Niks oor om te gee
Lysa Terkeurst – skrywer van boeke (“Unglued”, “Made to crave”, “The best yes”) en blogs en stigter van Proverbs 31 ministry, help haar lesers om weer “unrushed” te word. Ek haal aan, sy vertel van ‘n toer wat sy wou skuif maar nie ander tyd gehad het nie.
Eintlik oorvleuel my redes – oorvol skedules maak dat ons niks tyd oor het vir ander nie.
As die ritme van ons lewens altyd op ‘n drafstap is en ons altyd oppad is na die volgende ding op die agenda of in die dagboek kan ons min stilstaan en ‘n oor of skouer gee aan iemand wat dit nodig het.
Lysa het ‘n besoek afgelê in Jersusalem en geleer dat Jesus nooit gejaag het nie, alhoewel Hy die grootste oorkoepelende taak op aarde gehad het om te vervul.
Jesus never rushed. He set His life to the rhythm of connection and compassion. Dis hoe ek wil lewe. ‘n Lewe wat oorloop van liefde!
Om af te sluit. Ek dink die duiwel is net so bly wanneer ons niks doen as wanneer ons oneffektief besig is met onbelangrike dinge. Oorvol skedules maak ons oorhaastig en gebruik al ons energie op sodat ons niks meer oor het om te gee nie. Dit maak ons oordrewe en oorbelas. Baie min van ons het deesdae tyd vir ledig wees.
Ledigheid is nie die duiwel se oorkussing nie, oorvol skedules maak ons oordrewe Ons moet eerder waaksaam wees daarteen as ledigheid.
Lindi se fanpagehttps://www.facebook.com/permalink.php?id=142951925771625&story_fbid=884086931658117
Nog 'n quote van Lysa onder: